b'\n_START_ARTICLE_\nProfesionalios StarCraft II var\xc5\xbeybos\n_START_SECTION_\nMajor League Gaming\n_START_PARAGRAPH_\nJAV \xc4\xafsik\xc5\xabrusi Major League Gaming (MLG) nuo 2010\xc2\xa0m. liepos 30 d. tarp kit\xc5\xb3 \xc5\xbeaidim\xc5\xb3 savo renginiuose organizuoja ir StarCraft II Pro Circuit turnyrus. Per vien\xc4\x85 sezon\xc4\x85 vyksta 6 dideli renginiai, kiekvienas vis kitame JAV mieste. Pirmas vietas u\xc5\xbe\xc4\x97m\xc4\x99 \xc5\xbeaid\xc4\x97jai automati\xc5\xa1kai gauna teis\xc4\x99 dalyvauti sekan\xc4\x8diame turnyre. Kiti \xc5\xbeaid\xc4\x97jai patenka su vardiniais pakvietimais, per \xe2\x80\x9eAtvirojo Krep\xc5\xa1elio\xe2\x80\x9c (Open Bracket) turnyrus ir i\xc5\xa1 Piet\xc5\xb3 Kor\xc4\x97jos GSL lygos pagal bendradarbiavimo sutart\xc4\xaf. Egzistuoja reiting\xc5\xb3 sistema._NEWLINE_\xc5\xa0e\xc5\xa1tasis renginys serijoje yra \xe2\x80\x9efinalas\xe2\x80\x9c. \xc4\xaeprast\xc5\xb3 rengini\xc5\xb3 StarCraft II priziniai fondai sudaro 14 000 JAV doleri\xc5\xb3, finalinio\xc2\xa0\xe2\x80\x93 50 000 JAV doleri\xc5\xb3.\n_START_SECTION_\nIntel Extreme Masters\n_START_PARAGRAPH_\nTai yra didelis pasaulinis turnyras, vykstantis i\xc5\xa1tisus metus. Did\xc5\xbeioji jo dalis organizuojama internetu, kur \xc5\xbeaid\xc4\x97jai var\xc5\xbeosi savo regionuose. Geriausieji i\xc5\xa1 kiekvieno regiono v\xc4\x97liau susitinka LAN var\xc5\xbeybose Vokietijoje. StarCraft II prizinis fondas siekia 75 000 doleri\xc5\xb3 pasaulio finaluose, apie 25 000 doleri\xc5\xb3\xc2\xa0\xe2\x80\x93 ma\xc5\xbeesn\xc4\x97se var\xc5\xbeybose. Taip pat su \xc5\xa1iuo vardu organizuojami ir ma\xc5\xbeesni nereguliar\xc5\xabs turnyrai, kurie tiesiogiai n\xc4\x97ra pasaulio \xc4\x8dempionato dalis.\n_START_SECTION_\nKiti turnyrai\n_START_PARAGRAPH_\n2011\xc2\xa0m. gruod\xc5\xbeio m\xc4\x97nes\xc4\xaf vyksian\xc4\x8dios World Cyber Games \xc5\xbeaidyn\xc4\x97s bus pirmosios, kuriose vyks ir StarCraft II turnyras (vietoje anks\xc4\x8diau buvusi\xc5\xb3 Brood War turnyr\xc5\xb3)._NEWLINE_2011\xc2\xa0m. JAV startavo \xc5\xa0iaur\xc4\x97s Amerikos \xc5\xbdvaig\xc5\xbed\xc5\xbei\xc5\xb3 lyga (North American Star League, NASL), kuri nepaisant pavadinimo yra tarptautin\xc4\x97 StarCraft II lyga. \xc5\xa0iuo metu vyksta antrasis jos sezonas._NEWLINE_StarCraft II taip pat \xc5\xbeaid\xc5\xbeiamas Blizzard Entertainment renginyje BlizzCon, kompiuterini\xc5\xb3 \xc5\xbeaidim\xc5\xb3 portalo IGN organizuojamoje IGN Pro League bei Copenhagen Games.'